Η Λέσχη Φόνων της Πέμπτης

Η Λέσχη Φόνων της Πέμπτης (αγγλικά: The Thursday Murder Club) είναι αμερικανική αστυνομική κωμωδία του 2025, σε σκηνοθεσία του Κρις Κολόμπους και σενάριο των Κέιτι Μπραντ και Σουζάν Χίθκοουτ, βασισμένη στο ομώνυμο μυθιστόρημα του 2020 του Ρίτσαρντ Όσμαν. Στην ταινία πρωταγωνιστούν η Έλεν Μίρεν, Πιρς Μπρόσναν, Μπεν Κίνγκσλεϊ και Σίλια Ίμρι με τους Ντέιβιντ Τένναντ, Τζόναθαν Πράις, Ναόμι Άκι, Ντάνιελ Μέις, Χένρι Λόιντ-Χιουζ, Ρίτσαρντ Ε. Γκραντ, Τομ Έλις, Τζεφ Μπελ, Πολ Φρίμαν και Ίνγκριντ Όλιβερ σε δευτερεύοντες ρόλους. Η πλοκή ακολουθεί μία ομάδα ηλικιωμένων ερασιτεχνών ερευνητών που επιχειρούν να λύσουν έναν φόνο.

Η Λέσχη Φόνων της Πέμπτης έκανε πρεμιέρα της στην Πλατεία Λέισεστερ στο Λονδίνο στις 21 Αυγούστου 2025. Η ταινία κυκλοφόρησε σε επιλεγμένους κινηματογράφους στο Ηνωμένο Βασίλειο στις 22 Αυγούστου, πριν την πρεμιέρα του στο Netflix στις 28 Αυγούστου. Έλαβε γενικά θετικά σχόλια από τους κριτικούς. Το σάουντρακ της ταινία κυκλοφόρησε από την Netflix Music.

 Πλοκή 
Στο χωριό συνταξιοδότησης Κούπερς Τσέις, ο ψυχίατρος Ιμπραήμ Αρίφ, ο πρώην αρχηγός συνδικαλιστικών οργανώσεων Ρον Ρίτσι και η μυστηριώδης Ελίζαμπεθ Μπεστ είναι μέλη της Λέσχης Φόνων της Πέμπτης (ΛΦΠ), η οποία συναντιέται κάθε εβδομάδα για να συζητήσουν ψυχρές υποθέσεις. Σύντομα γίνεται μέλος της ομάδας τους η Τζόις, μία συνταξιοδοτημένη νοσοκόμα, της οποίας οι ιατρικές γνώσεις αποδεικνύονται χρήσιμες.

Η ομάδα ερευνά μία υπόθεση που κάποτε είχε αναλάβει η Ντετέκτιβ Επιθεωρήτρια Πένι Γκρέι το 1973, η οποία ήταν μέλος της λέσχης και τώρα βρίσκεται σε κωματώδη κατάσταση στην ιατρική πτέρυγα του Κούπερ Τσέις, σχετικά με την άλυτη δολοφονία της Άντζελα Χιους. Η αστυνομικός Ντόνα ντε Φρέιτας, που έχει μετατεθεί πρόσφατα από το Λονδίνο, επισκέπτεται το χωριό και δημιουργεί μία φιλική σχέση με την ΛΦΠ. Εξομολογείται ότι νιώθει πως η δουλειά της είναι ανιαρή, και έτσι η λέσχη την προσελκύει πρόθυμα στις έρευνες της.

Στο μεταξύ, ξεσπά μία σύγκρουση σχετικά με τα σχέδια αναδιαμόρφωσης του Κούπερς Τσέις σε πολυτελή διαμερίσματα. Ένας απο τους ιδιοκτήτες, ο Ίαν Βένθαμ, πιέζει να προχωρήσει το σχέδιο, ενώ ο συνεργάτης του, Τόνι Κάραν, είναι αντίθετος, και υπόσχεται στους κατοίκους ότι θα εμποδίσει την πώληση. Λίγο αργότερα, ο Τόνι δολοφονείται στο σπίτι του, το σπίτι λεηλατείται και το όπλο του φόνου αγνοείται.

Η ΛΦΠ αποφασίζει να ερευνήσει. Με την βοήθεια της Ντόνα, μαθαίνουν ότι ο τοπικός άρχοντας του εγκλήματος Μπόμπι Τάνερ εμπλέκεται κρυφά με την επιχείρηση αλλά θεωρείται νεκρός για καιρό αφού εξαφανίστηκε λίγα χρόνια νωρίτερα, και ότι ο γιος του Ρον, ο Τζέισον, δούλευε κάποτε με τον Τόνι. Οι υποψίες πέφτουν στον Ίαν, αλλά σύντομα απαλάσσεται. Κατά την διάρκεια διαδηλώσεων των κατοίκων, ο Ίαν καταρρέει και πεθαίνει από υπερβολική δόση φαιντανύλης, αφήνοντας τον Τάνερ ως τον μοναδικό ιδιοκτήτη του οικοπέδου. Ο Τζέισον συλλαμβάνεται, αλλά οι αποδείξεις εναντίον του αποδεικνύονται αδύναμες.

Η Ελίζαμπεθ αναπτύσσει μία επιφυλακτική φιλία με τον Μπόγκνταν, έναν Πολωνό μάστορα που δουλεύει στο χωριό. Αυτός ανακαλύπτει έναν τάφο που περιέχει έναν σκελετό πάνω από ένα φέρετρο, το οποίο αργότερα αναγνωρίζεται ότι ανήκει στον Πίτερ Μέρσερ, τον άνδρα ου ήταν το αγόρι της Ελίζαμπεθ δεκαετίες νωρίτερα. Η Ελίζαμπεθ, επίσης, αρχίζει να δέχεται απειλές, οι οποίες την προειδοποιούν να σταματήσει να ασχολείται με το θέμα.

Όταν ο Τζέισον βρίσκει άλλοθι (έναν παράνομο δεσμό με την αποξενωμένο σύζυγο του Ίαν, την Τζέμα), η ΛΦΠ στρέφει την προσοχή της στον Τάνερ. Η Ελίζαμπεθ και η Ντόνα ανακαλύπτουν ότι αυτός διακινεί παράνομα μετανάστες και κατάσχει τα διαβατήρια του, ενώ σοκάρονται όταν μαθαίνουν ότι ο Τόνι ήταν συνεργάτης του. Η Ελίζαμπεθ τον αντιμετωπίζει και του προτείνει μία συμφωνία: αυτός θα διατηρήσει άθικτο το Κούπερς Τσέις με αντάλλαγμα την σιωπή της. Τότε, αυτή συνειδητοποιεί ότι ο Μπόγκνταν είναι υπεύθυνος για τον θάνατο του Τόνι.

Την ίδια στιγμή, ο Μπόγκνταν, ενώ παίζει σκάκι με τον σύζυγο της Ελίζαμπεθ, τον Στίβεν, ομολογεί, αφού δέχεται πίεση, ότι αυτός σκότωσε τον Τόνι υπό πίεση αλλά χωρίς πρόθεση. Η ομολογία του ηχογραφείται κρυφά, και κατά λάθος, από τον Στίβεν και συλλαμβάνεται. Αποκαλύπτει ότι απλώς ήθελε πίσω το διαβατήριο του, ώστε να μπορέσει να επιστρέψει στην Πολωνία στην άρρωστη μητέρα του.

Επίσης, αποκαλύπτεται η αλήθεια σχετικά με την δολοφονία της Άντζελα. Η ΛΦΠ συμπεραίνει ότι ο Μέρσερ την σκότωσε, αλλά η Πένι πήρε κρυφά τον νόμο στα χέρια της σκοτώνοντας τον Μέρσερ και κρύβοντας το πτώμα του. Καθώς τα σχέδια του Ίαν να αναδιαμορφώσει το Κούπερς Τσέις απειλούν να αποκαλύψουν το πτώμα του Μέρσερ, με αποτέλεσμα να αποκαλυφθεί η εμπλοκή της Πένι, ο σύζυγος της, Τζον, τον δολοφονεί για να την προστατεύσει. Τόσο η Πένι όσο και ο Τζον πεθαίνουν σύντομα την ιατρική πτέρυγα (υπονοείται ότι αιτία θανάτου ήταν δολοφονία-αυτοκτονία από υπερβολική δόση φαιντανύλης.

Στην κηδεία τους, η Ελίζαμπεθ χαρίζει το μενταγιόν της λέσχης στην Τζόιος, καλωσορίζοντας την επίσημα ως βασικό μέλος της ΛΦΠ. Με το Κούπερς Τσέις να είναι διαθέσιμο για πώληση, η κόρη της Τζόις, Τζοάνα, σκέφτεται να το αγοράσει. Η ζωή στο χωρίο συνείζεται ήρεμα, με τις φιλίες να ανανεώνονται και την λέσχη έτοιμη για οποιοδήποτε μυστήριο μπορεί να προκύψει στη συνέχεια.

 Ηθοποιοί και χαρακτήρες 

 Έλεν Μίρεν ως Ελίζαμπεθ Μπεστ, συνταξιοδότημένη αξιωματικός της ΜΙ6
 Πιρς Μπρόσναν ως Ρον Ρίτσι, συνταξιοδοτημένος συνδικαλιστής που έχει πάρει δύο διαζύγια
 Μπεν Κίνγκσλεϊ ως Καθηγητής Ιμπραήμ Αρίφ, συνταξιοδοτημένος ψυχίατρος 
 Σίλια Ίμρι ως Τζόις Μέντοουκροφτ, συνταξιοδοτημένη νοσοκόμα
 Ναόμι Άκι ως Ντόνα ντε Φρέιτας, τοπική αστυνομικός
 Ντάνιελ Μέις ως Κρις Χάντσον, ανώτερος ανακριτής της υπόθεσης και προϊστάμενος της ντε Φρέιτας
 Χένρι Λλόιντ-Χιουζ ως Μπόγκνταν, Πολωνός μάστορας που δουλεύει στο Κούπερς Τσέις
 Τομ Έλις ως Τζέισον Ρίτσι, γιος του Ρον και διάσημος πρώην μποξέρ
 Ντέιβιντ Τένναντ ως Ίαν Βένθαμ, φιλόδοξος επιχειρηματίας και συνιδιοκτήτης του Κούπερς Τσέις
 Τζόναθαν Πράις ως Στίβεν Μπεστ, σύζυγος της Ελίζαμπεθ 
 Πολ Φρίμαν ως Τζον Γκρέι, συνταξιοδοτημένος κτηνίατρος και σύζυγος του μέλους της ΛΦΠ που πεθαίνει, Πένι
 Τζεφ Μπελ ως Τόνι Κάραν, επαγγελματικός συνεργάτης του Ίαν
 Ίνγκριντ Όλιβερ ως Τζοάνα Μέντοουκροφτ, κόρη της Τζόις 
 Τζόσεφ Μαρσέλ ως Πατέρας Μάκι, Καθολικός ιερέας
 Ρουθ Σιν ως Μοντ, θεία του Τόνι
 Ρίτσαρντ Ε. Γκραντ ως Μπόμπι Τάνερ, εγκληματίας και ανθοπώλης με το ψευδόνυμο "Ντέρεκ Γουάρντ"
 Σούζαν Κρίκμπι ως Πένι Γκρέι, πρώην ερευνήτρια που πεθαίνει 
 Γουίλ Στίβενς ως Πίτερ Μέρσερ, αγόρι της Άντζελα

 Παραπομπές 

 Εξωτερικοί σύνδεσμοι 



Κατηγορία:Ταινίες του 2025
Κατηγορία:Αμερικανικές ταινίες της δεκαετίας 2020
Κατηγορία:Αγγλόφωνες ταινίες
Κατηγορία:Αμερικανικές αστυνομικές κωμικές ταινίες
Κατηγορία:Ταινίες βασισμένες σε βρετανικά μυθιστορήματα
Κατηγορία:Ταινίες παραγωγής Amblin Entertainment
Κατηγορία:Ταινίες σε παραγωγή Στίβεν Σπίλμπεργκ
Κατηγορία:Ταινίες του Netflix